CELEX: 32021R1916
Language: et
Date: 2021-11-03 00:00:00
Title: Komisjoni määrus (EL) 2021/1916, 3. november 2021, millega muudetakse Euroopa Parlamendi ja nõukogu määruse (EÜ) nr 1334/2008 I lisa seoses 4-amino-5-(3-(isopropüülamino)-2,2-dimetüül-3oksopropoksü)-2-metüülkinoliin-3-karboksüülhappe lisamisega liidu lõhna- ja maitseainete loetellu (EMPs kohaldatav tekst)

4.11.2021   
               
               
                  ET
               
               
                  Euroopa Liidu Teataja
               
               
                  L 389/11
               
            
         KOMISJONI MÄÄRUS (EL) 2021/1916,
         3. november 2021,
         millega muudetakse Euroopa Parlamendi ja nõukogu määruse (EÜ) nr 1334/2008 I lisa seoses 4-amino-5-(3-(isopropüülamino)-2,2-dimetüül-3oksopropoksü)-2-metüülkinoliin-3-karboksüülhappe lisamisega liidu lõhna- ja maitseainete loetellu
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ, (1) eriti selle artikli 11 lõiget 3,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
         ning arvestades järgmist:
         
                     (1)
                  
                  
                     Määruse (EÜ) nr 1334/2008 I lisas on esitatud liidu loetelu toidus kasutada lubatud lõhna- ja maitseainetest ning nende lähtematerjalidest ja selliste ainete kasutamise tingimused.
                  
               
                     (2)
                  
                  
                     Komisjoni rakendusmäärusega (EL) nr 872/2012 (3) võeti vastu lõhna- ja maitseainete loetelu ja kanti see loetelu määruse (EÜ) nr 1334/2008 I lisa A osasse.
                  
               
                     (3)
                  
                  
                     Kõnealust loetelu võib ajakohastada vastavalt määruse (EÜ) nr 1331/2008 artikli 3 lõikes 1 osutatud ühtsele menetlusele kas komisjoni algatusel või pärast liikmesriigi või huvitatud isiku esitatud taotluse saamist.
                  
               
                     (4)
                  
                  
                     24. veebruaril 2015 esitati komisjonile taotlus lubada kasutada 4-amino-5-(3-(isopropüülamino)-2,2-dimetüül-3oksopropoksü)-2-metüülkinoliin-3-karboksüülhapet (FLi nr 16.130) ning ühte selle sooladest, nimelt selle hemisulfaatmonohüdraatsoola lõhna- ja maitseainena mitmesugustes toitudes, mis kuuluvad peamiselt mitmesse liidu lõhna- ja maitseainete ning nende lähtematerjalide loetelus osutatud toidugruppi. Taotluse kohaselt on toidule lõhna- ja maitseainetena ette nähtud lisada ainult kõnealust ainet ja selle hemisulfaatmonohüdraatsoola, kuid mitte selle muid sooli. Komisjon teavitas taotlusest Euroopa Toiduohutusametit (edaspidi „toiduohutusamet“) ja küsis selle kohta toiduohutusameti arvamust. Komisjon tegi taotluse vastavalt määruse (EÜ) nr 1331/2008 artiklile 4 ka liikmesriikidele kättesaadavaks.
                  
               
                     (5)
                  
                  
                     Toiduohutusamet hindas oma 30. novembril 2016 vastu võetud arvamuses (4) nii aine kui ka selle hemisulfaatmonohüdraatsoola (mõlema FLi nr 16.130) ohutust. Toiduohutusamet märkis, et kõnealusel ainel on lõhna ja maitset muutvad omadused, ning jõudis järeldusele, et asjaomase aine ning samuti ainult selle hemisulfaatmonohüdraatsoola kasutamine ei ole ohtlik, kui nende kogus ei ületa toiduga hinnanguliselt saadavat kogust.
                  
               
                     (6)
                  
                  
                     Toiduohutusameti arvamust silmas pidades on asjakohane lubada kasutada ainet FL numbriga 16.130 ja selle hemisulfaatmonohüdraatsoola lõhna- ja maitseainetena konkreetsetel kasutustingimustel, kuna nende kasutamine sellistel tingimustel ei põhjusta ohutusprobleeme ja eeldatavasti ei eksita tarbijat. Kuna peale asjaomase aine on toidule maitse- ja lõhnaainena ette nähtud lisada ainult selle hemisulfaatmonohüdraatsoola, siis on selguse huvides asjakohane selgelt ära märkida, et määruse (EÜ) nr 1334/2008 I lisa A osa 2. jao märkust 1 ei rakendata nimetatud aine suhtes.
                  
               
                     (7)
                  
                  
                     Määruse (EÜ) nr 1334/2008 I lisa A osa tuleks seepärast vastavalt muuta.
                  
               
                     (8)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1334/2008 I lisa A osa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. november 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 354, 31.12.2008, lk 34.
         
            (2)  ELT L 354, 31.12.2008, lk 1.
         
            (3)  Komisjoni 1. oktoobri 2012. aasta rakendusmäärus (EL) nr 872/2012, millega võetakse vastu Euroopa Parlamendi ja nõukogu määruses (EÜ) nr 2232/96 ettenähtud lõhna- ja maitseainete loetelu, lisatakse see Euroopa Parlamendi ja nõukogu määruse (EÜ) nr 1334/2008 I lisasse ning tunnistatakse kehtetuks komisjoni määrus (EÜ) nr 1565/2000 ja komisjoni otsus nr 1999/217/EÜ (ELT L 267, 2.10.2012, lk 1).
         
            (4)  EFSA Journal 2017; 15(1):4660.
      
      
         
            LISA
            Määruse (EÜ) nr 1334/2008 I lisa A osa 2. jao tabelisse 1 lisatakse ainet, mille FLi number on 16.127, käsitleva kande järele ainet, mille FLi number on 16.130, käsitlev kanne:
            
               
                           „16.130
                        
                        
                           4-amino-5-(3-(isopropüülamino)-2,2-dimetüül-3oksopropoksü)-2-metüülkinoliin-3-karboksüülhape
                        
                        
                           1359963-68–0
                        
                        
                           2204
                        
                        
                            
                        
                        
                           Analüüsiväärtus vähemalt 99 % (IR, TMR, MS)
                        
                        
                           Märkus: selle aine suhtes ei kohaldata määruse (EÜ) nr 1334/2008 I lisa A osa 2. jao märkust 1.
                           Piirangud kasutamisel lõhna- ja maitseainena (väljendatud karboksüülhappe ja happena väljendatud hemisulfaatmonohüdraatsoola summana)
                           Toidugrupis 1.4: kuni 10 mg/kg.
                           Toidugrupis 1.6.3: kuni 30 mg/kg.
                           Toidugrupis 1.8: kuni 30 mg/kg.
                           Toidugruppides 2.2.1 ja 2.2.2: kuni 30 mg/kg.
                           Toidugrupis 3: kuni 30 mg/kg.
                           Toidugrupis 4.2.3: kuni 10 mg/kg.
                           Toidugrupis 4.2.4.1: kuni 30 mg/kg.
                           Toidugrupis 4.2.4.2: kuni 10 mg/kg.
                           Toidugruppides 4.2.5.1, 4.2.5.2, 4.2.5.3 ja 4.2.5.4: kuni 30 mg/kg.
                           Toidugruppides 5.1 ja 5.2: kuni 30 mg/kg.
                           Toidugrupis 5.3: kuni 300 mg/kg.
                           Toidugrupis 5.4: kuni 30 mg/kg.
                           Toidugrupis 6.3: kuni 45 mg/kg.
                           Toidugrupis 7.2: kuni 15 mg/kg.
                           Toidugruppides 8.3.1, 8.3.2 ja 8.3.3: kuni 15 mg/kg.
                           Toidugruppides 8.3.4.1., 8.3.4.2. ja 8.3.4.3: kuni 15 mg/kg.
                           Toidugrupis 11.2: kuni 30 mg/kg.
                           Toidugrupis 12.4: kuni 30 mg/kg.
                           Toidugrupis 12.5: kuni 10 mg/l.
                           Toidugruppides 14.1.2, 14.1.3 ja 14.1.4: kuni 7 mg/l.
                           Toidugruppides 14.1.5.1. ja 14.1.5.2: kuni 7 mg/kg.
                           Toidugrupis 14.2.1: kuni 7 mg/l.
                           Toidugruppides 14.2.2 ja 14.2.5: kuni 10 mg/l.
                           Toidugrupis 15.1: kuni 30 mg/kg.
                           Toidugrupis 16 (välja arvatud gruppide 1, 3 ja 5 tooted): kuni 15 mg/kg.
                        
                        
                            
                        
                        
                           EFSA“
                        
                     
                           4-amino-5-(3-(isopropüülamino)-2,2-dimetüül-3oksopropoksü)-2-metüülkinoliin-3-karboksüülhappe hemisulfaatmonohüdraatsool
                        
                        
                           1460210-04–1
                        
                        
                           2204.1
                        
                        
                            
                        
                        
                           Sünonüüm: 4-amino-5-[2,2-dimetüül-3-[(1-metüületüül)amino]-3-oksopropoksü]-2-metüül-3-kinoliinkarboksüülhappe sulfaathüdraat (2: 1: 2).
                           Analüüsiväärtus vähemalt 99 % (HPLC)